Гайта Архиви - Градовете на Европа\nКрепостта Честа – град Сан Марино\nOn август 31, 2015 юли 23, 2018 by kalin\tPosted in Сан МариноTagged атракции Сан Марино, билети за крепостта Честа в Сан Марино, Гайта, забележителности на Сан Марино, какво да видя в Сан Марино, крепост в Сан Марино, Крепостта Честа, Монтале, работно време на крепостта Честа в Сан Марино, Сан Марино, хотели в Сан Марино\nКрепостта Честа, наричана още в Сан Марино „втората кула” е част от трите кули на Сан Марино, разположени върху три възвишения на Монте Титано. „Честа” е разположена всъщност върху най-високото от тези възвишения, като се намира по средата между кулите „Монтале” и „Гайта”. Съоръжението е добре запазено, като при посещение тук може да се разходите из цялата крепост, изкачвайки се до най-последното й ниво, а така също да се разходите и по крепостните стени. От кулата се разкриват красиви гледки не към цялата околност, включително и към другите две кули. Кулата е построена през 13-ти век на мястото на старо римско укрепление.\nНа снимката: Централният вход на крепостта;\nДнес крепостта „Честа” предоставя възможност на своите посетители да се запознаят с богата оръжейна колекция. Превърната в музей, „Честа” е дом на около 1500 различни оръжия- копия, саби, пистолети, пушки и различни доспехи, които са използвани през вековете от местното население. Музеят е открит през 1956г. и е посветен на Свети Маринус.\nНа снимката: Малка част от оръжията, изложени в крепостта-музей;\nНа снимката: Част от богатата колекция от пушки и пистолети, която също е изложена тук;\nАдрес: Via Salita alla Cesta, Сан Марино;\nБилет за възрастни- 4.50 Евро /сумата от 1.50 Евро се възстановява на посетителите, ако при напускане на обекта върнете вашия входен билет. Самият билет е красива електронна карта и много туристи си я запазват като сувенир за спомен/;\nМоже да се закупи и комбиниран билет за първата и втората кула, Палацо Публико, Държавния музей и музея Св. Франциск – 10.50 Евро /билетът е с валидност 10 дни, считано от посещение на първия обект/;\nОт 2-ри Януари до 7-ми Юни, всеки ден от 9.00 часа до 17.00 часа;\nОт 8-ми Юни до 13-ти Септември, всеки ден от 8.00 часа до 20.00 часа;\nОт 14-ти Септември до 31-ви Декември, всеки ден от 9.00 часа до 17.00 часа;\nЗатворено на: 25-ти Декември, 1-ви Януари и 2-ри Ноември /следобед/;\nВажно: Страницата разглежда подробно информация за крепостта Честа, една от забележителностите на Сан Марино – историческа информация, адрес на забележителността, работно време за посещение на крепостта, цена на входните билети за крепостта „Честа“. Статията е последно обновена от нашия екип на 23 Юли 2018г.\nПо-долу може да видите интерактивна карта относно крепостта Честа – Сан Марино, която ви позволява да се ориентирате по-добре относно разположението на забележителността, но също така ви предлага три интересни опции- да получите информация за трафика из района в момента /кои са натоварените пътища и кои улици са по-малко натоварени/, да получите информация относно най-добрите пътища за транзитно преминаване из района, а така също да получите информация и относно велосипедните маршрути в района:\nСан Марино – столицата на най-старата република в света\nOn август 27, 2015 юли 23, 2018 by kalin\tPosted in Сан МариноTagged атракции на Сан Марино, Гайта, забележителности на Сан Марино, история на Сан Марино, как да стигна до Сан Марино, какво да видя в Сан Марино, кулите в Сан Марино, Монтале, Сан Марино, хотели в Сан Марино\nГрад Сан Марино е столица на едноименната малка република- една от най-малките държави в Европа, а и в света. Република Сан Марино е разположена на Апенинския полуостров и отвсякъде е заобиколена от територия на Италия. Много хора ще ви кажат, че голяма разлика между италианците и местното население няма по отношение на език и култура. Местните също говорят на италиански, но ако ги наречете „италианци”, рискувате да ги обидите.\nНа снимката: Гледка от град Сан Марино към заобикалящата го околност;\nСпоред историците градът е основан на 3-ти септември 301г. от Свети Мариний, като именно тази дата е приета за национален празник на страната. Град Сан Марино е основен туристически център на държавата, като всички по-големи забележителности на страната се намират именно тук. Близо 3 милиона туристи посещават малката държава и нейната столица всяка година. Макар и малък като площ градът има какво да предложи на своите посетители. Няма как да не се започне от трите отбранителни кули, Гайта, Честа и Монтале. Втората от тях /Честа/ служи като музей, в който са изложени богати колекции от оръжия и доспехи, използвани от местното население през вековете. Единствено „Гайта” и „Честа” са отворени за посещение, докато най-малката кула „Монтале” е частна собственост и не може да се посети. Пътят между кулите минава по тесни каменисти улички и разкрива спиращи дъха гледки към цялата околност. От тук може да видите в далечината адриатическото крайбрежие на Италия с градовете Римини и Равена. След като разгледате трите кули, може да продължите своята разходка по тесните улички, които ви оставят с впечатлението, че сте в Средновековието. Така, придвижвайки се бавно и разглеждайки множеството магазини за сувенири, пощенски марки, оръжия и кожени изделия, вие ще достигнете до други две места, заслужаващи внимание – Базиликата на Светеца и Палацо Публико. Първата от тези сгради впечатлява с изчистения си интериор, където белият цвят е преобладаващ, наред с фигури на рози. Палацо Публико е седалището на местното правителство. Тук на Пиаца дела Либерта / Piazza della Liberta/ може да се видят също сградите на регентите и парламента. Подминавайки площада и продължавайки напред ще достигнете и до ръба на Монте Титано- хълмът, върху който е изграден град Сан Марино. От тук, от ръба на самия хълм, тръгва лифт, който ще ви отведе до разположения в подножието град Борго Маджоре. Линията на лифта е дълга около километър и половина, но от кабината се разкриват красиви гледки към цялата околност.\nНа снимката: Крепостта „Гайта“;\nКлиматът на Сан Марино е субтропичен средиземноморски. Градът е разположен на височината Монте Титано /около 730 метра надморска височина/, което определя и по-ниските температури в сравнение с по-равнинната част наоколо. Дори и през летните месеци в късните часове става хладно и е добре да носите със себе си някоя топла дреха. Най-благоприятни за посещение са летните месеци, както и началото на септември, когато тук се празнува националния празник на държавата. Тържествата са доста интересни и продължават през целия ден с различни церемонии.\nСан Марино е малка държава, а столицата е разположена на възвишение и представлява един малък лабиринт от тесни улички. Именно поради тези причини в страната местният градски транспорт е доста ограничен и хората предпочитат да се придвижват предимно с личните си автомобили. Все пак, ако сте туристи и искате да разгледате и най-малките кътчета на републиката, то може да направите това чрез автобуси на градския транспорт. Ако сте отседнали в някой от местните хотели, то ще ви бъде дадена дори и отстъпка при използването на градския транспорт. Освен няколкото линии, които обслужват връзките между отделните градове на републиката, в Сан Марино преминават и международни автобусни линии до съседна Италия. Линията Сан Марино – Римини /Италия/ се обслужва от автобуси, които спират на над 20 спирки по пътя си.\nНа снимката: Линията на лифта, водещ от Сан Марино до Борго Маджоре;\nАко искате да разгледате град Сан Марино, но не желаете да се изкачвате до Монте Титано с кола, то от Борго Маджоре може да се възползвате от услугата „транспорт с лифт”. Борго Маджоре е вторият по население град в републиката и разположен в подножието на Монте Титано. Цената на билета за лифта е 2.80 Евро в едната посока, а ако си закупите билет и за връщане- 4.50 Евро в двете посоки.\nВъзможностите за посещение на града с кола също са доста улеснени. При изкачването ви към града, на много места ще видите указателни табели за някой от 11-те паркинга, които са изградени около историческия център. Тук може да оставите вашия автомобил за час, два или цял ден, като цената е различна в зависимост от продължителността на престоя. По принцип един час паркинг струва 1.50 Евро, а за цял ден е 8.00 Евро.\nГрад Сан Марино може да се достигне и с влак, като железопътната линия се свързва с ж.п. мрежата на Италия при град Римини.\nНа снимката: Подобни доспехи може да видите в много от оръжейните магазини из града. Подобни красиви гледки- от почти всяка точка на град Сан Марино;\nАко решите да посетите малката република и нейната столица, не пропускайте да опитате някои от местните кулинарни изкушения, които са типични за Сан Марино. Едно от тях е тънката питка, носеща името „пиадина”- същата се пече в керамична чиния и се допълва с различна плънка. Традиционен сладкиш на Сан Марино е „тортата на трите върха”. Последната се приготвя от ухаещи вафлени кори, подредени в три слоя. Между тях се слага крем от какао и лешник, както и сметана, като всичко това се залива с шоколад. Друга местна вкусотия е сладката баница „Титан”- баница, приготвена от два пласта, направени от яйца, брашно, фъстъци, бадеми и мед.\nНай-старата действаща конституция в света е приета именно в Сан Марино?\n1/ Крепостта „Честа”;\n2/ Крепостта „Гайта”;\n3/ Крепостта „Монтале”;\n4/ Палацо Публико и площадът на свободата;\n5/ Базиликата на Сан Марино;\n6/ Националният музей на Сан Марино;\nДопълнителна информация за град Сан Марино може да откриете на следния сайт: www.visitsanmarino.com.\nВажно: Страницата разглежда подробно информация за столицата на европейската държава Сан Марино- историческа информация, най-добро време за посещение, транспорт в Сан Марино, традиционни храни и напитки в Сан Марино, забележителности на Сан Марино. Статията е последно обновена от нашия екип на 23 Юли 2018г.\nПо-долу може да видите интерактивна карта относно град Сан Марино – столица на едноименната държава, която ви позволява да се ориентирате по-добре относно разположението на града, но също така ви предлага три интересни опции- да получите информация за трафика из района в момента /кои са натоварените пътища и кои улици са по-малко натоварени/, да получите информация относно най-добрите пътища за транзитно преминаване из района, а така също да получите информация и относно велосипедните маршрути в района:


Продава Парцел 688 кв.м. - София, Горубляне - Обява 3559827 - Imoti.net\nПродава парцел , София, Горубляне\nПарцел, 688 м2\nАктивирана на: 2021-01-02 13:06:12\n№ в imoti.net: 3559827\n№ в Агенцията: 10751\nПродаваме УПИ, близо до центъра на Горубляне. Имотът е с правоъгълна форма с площ 688 кв.м. Попада в Зона ЖМ Жилищна зона с преобладаващо четириетажно застрояване. Устройствени параметри: Плътност на застрояване 40%, Кинт 1.3, Кота корниз 10 м., Озеленяване мин 40 %. Изключително подходящ за сграда с площ до 900 кв.м. Цената е 150 Е/кв.м. = 103 200 E за парцела. Оферта 10751. За повече информация тел. 02 944 99 09, 0890 31 11 15.\nИзбери сума 201756лв.\nКвадратура /м2/: 688\n93 Продажби 18 наеми\n38 Продажби 7 наеми\nСофия, Иваняне (с.) 94 000 EUR\nСофия, Малинова Долина 360 000 EUR\nпродава Парцел, 2923 м2\nСофия, Орландовци 87 700 EUR\nСофия, Горна Баня 180 000 EUR\nИМОТИ СОФИЯ ПАРЦЕЛ СОФИЯ ПАРЦЕЛ ГОРУБЛЯНЕ промени търсенето


VICHY NORMADERM 3in1 125 ml. / ВИШИ НОРМАДЕРМ 3в1 Почистващ продукт за проблемна кожа 125 мл. от Vichy за Почистващи продукти - онлайн аптека Витания'\nВИШИ НОРМАДЕРМ 3в1 Почистващ продукт за проблемна кожа 125 мл. се предлага във vitania.bg на цена от 18,90 лв. Може да бъде закупен и офлайн (цената е различна от тази в сайта) от Димитровград - Кауфланд, Несебър - Т-МАРКЕТ, София - Люлин, Кауфланд. Както всички други продукти от Почистващи продукти, този също може да бъде доставен до вашата врата бързо и евтино.\nВИШИ НОРМАДЕРМ 3в1 Почистващ продукт за проблемна кожа 125 мл. се произвежда от Vichy и може да бъде закупен от Витания на преференциална цена от 1,89 лв., ако използвате вашите бонус точки.


Публикувано от author на 13.03.2020\nПремиерните сериали „Ол Инклузив“ и „Ягодова луна“ са като извадени от съвсем друга епоха, но въпреки това – или може би тъкмо заради това – събират зрителски интерес\nОчакванията от Асен Блатечки бяха значително по-високи, докато Радина Боршош е по-убедителна и автентична като екранната му дъщеря Рая.\nДимо Алексиев и Христо Мутафчиев – еднопластови образи от мутренските времена, които стоят малко странно през 2020 година. Днес героите и злодеите са коренно различни.\n„Ол Инклузив“ е непретенциозна ситуационна комедия със скечове-клишета и преиграване, но хуморът и атмосферата връщат спомена за класиките на старото българско кино.\nПренаселеният пролетен тв сезон е в разгара си, а корона-психозата рязко увеличи потенциалната аудитория, която се застоява вкъщи с дистанционни в ръце. Двете водещи телевизии са трогателни в усилията си да оправдаят изсипаните в праймтайма милиони и не спират да вадят рейтинги колко гледани са били новите им риалити-сезони и сериали. Рейтингът обаче, сам по себе си, невинаги е показател за качествен продукт. Понякога публиката оставя дадено предаване да върви просто защото няма нищо друго по-интригуващо по останалите канали.\nНо поне не можем да се оплачем от липсата на българско телевизионно кино. В това отношение Нова телевизия е по-активна от конкурентната bTV и този сезон прибави към докторската сага „Откраднат живот“ два дебютни сериала – ситкома „Ол Инклузив“ и криминално-пожарникарската драма „Ягодова луна“. Общото между тях е, че имат не едно и две несъвършенства и дразнят по-претенциозната аудитория, но същевременно предизвикват немалък интерес, връщайки зрителя в предишни телевизионни епохи.\n„Ол Инклузив“ формално е отговор и пряк конкурент на „Съни бийч“, но всъщност е коренно различен като жанр, стил и таргет-аудитория. Докато сериалът на bTV е с претенциите за телевизионно кино от най-високо качество, съчетаващо в себе си хумор, социална сатира и романтика, ситкомът на Нова е по-непретенциозен – низ от скечове, навързани в клиширана и предвидима фабула. Актьорите преобладаващо декламират и преиграват, визията е премодулирана като снимка на евтин корейски телефон, някои сцени са прекъснати по средата и недовършени, а други се влачат мъчително бавно. Но въпреки това, историята за пишман-курортистите по Южното Черноморие някак си е успяла да налучка това, което аудиторията отдавна очакваше от телевизионното ни кино. Ненатрапчиво-народняшкият ситуационен хумор на моменти напомня за класически комедии като „С деца на море“, „Баш майсторът“, „Опасен чар“ и „Оркестър без име“. Актьорските изпълнения не могат да се сравняват с онези от въпросните български шедьоври, но атмосферата, типизацията на героите и някои смешки връщат спомена за тях. Ако вместо Ненчо Балабанов, чийто талант явно никога няма да надскочи имитациите на Бойко Борисов, в главната роля беше някой по-доказан комик, „Ол Инклузив“ можеше да се окаже истински хит. Но дори и в този си вид комедийната поредица е над нивото на предишни опити-провали на Нова телевизия в този жанр, каквито бяха „Полицаите от края на града“ и „Господин Х и морето“.\nПри „Ягодова луна“ – другият премиерен сериал, програмиран в късния праймтайм всеки вторник – кинематографичното и актьорското майсторство са по-осезаеми. Тук паралелите с преминалия при променлив успех предишен проект на Нова – „Пътят на честта“ – са най-вече по отношение на тоналността и пресиления драматизъм. От „Откраднат живот“ пък е взета назаем идеята да се прави дисекция на друга благородна професия наред с лекарската, каквато е тази на пожарникарите. Могат да се направят препратки и към по-стари сериали като „Седем часа разлика“ и „Стъклен дом“.\nОсновният проблем на „Ягодова луна“ са твърде еднопластовите образи и сгъстените тъмни краски, с които са нарисувани някои герои. Публиката вече гледа с досада на типично мутренските персонажи и ретро-бандитския им начин на живот и методи на действие, каквито виждаме тук. В този си вид сериалът сякаш ни връща като с машина на времето две десетилетия назад.\nПарадоксално или не, титулярният актьор Асен Блатечки тук играе най-схематично, почти сомнамбулирайки. Вероятно повече мисли за работата си като режисьор на някои от епизодите, но не е сигурно, че това му се отдава повече. А след скорошните му критики към негови „холивудски колеги“ като Брад Пит и Хоакин Финикс, очакванията от неговото екранно присъствие са значително по-високи. За сметка на това срещу него Александър Сано е по-нюансиран и убедителен, а Радина Боршош е приятна изненада и изгражда доста правдиво образа на лекомислената Рая – до степен някои зрителки и коментаторки по форумите да пренасят негативизма си към героинята върху самата актриса.\nПри липсата на друг сериал с гангстерски сюжет и повече екшън, „Ягодова луна“ все пак е интригуващо попълнение в програмата на Нова и в пренаситения сезон тази пролет. Както е и при „Ол Инклузив“, и тази премиера е крачка напред в сравнение с предишните опити на телевизията в същия жанр. Но постигането на всепризнат успех засега остава непостигната химера. В това отношение хитът на сезона остава „Съни бийч“ по bTV.\nПредишна публикация Клонинг на Били Айлиш? Няма лошо, а дано\nСледваща публикация Бизнес по време на чума\nАнастасия Кирилова Василева каза:\n15.03.2020 в 13:53\nДа, но „Съни бийч“ много наподобява руския “ Хотел „Елеон“\n15.03.2020 в 13:55\nДа, така е, и това не е премълчано в коментара ми за „Съни бийч“, публикуван преди това. Няма нищо лошо в това някой наш филм да прилича на някой чужд. По-добре така, но да е хубав, отколкота да е напълно оригинален и да е лош. Много трудно е в днешно време един сериал да не копира никой друг.\nЮлският Biograph #106\nАлеко, виж, че бай ти Ганя е жив!\nСайдери и бира по време на алергия\nЧай от бойлера за гълмайстори\n"Възвишение" след второто гледане\nАрхив на публикациите - Избор на месец - юли 2020 (1) юни 2020 (5) май 2020 (13) април 2020 (10) март 2020 (11) февруари 2020 (7) януари 2020 (9) декември 2019 (11) ноември 2019 (12) октомври 2019 (11) септември 2019 (7) август 2019 (5) юли 2019 (7) юни 2019 (10) май 2019 (8) април 2019 (8) март 2019 (9) февруари 2019 (6) януари 2019 (5) декември 2018 (7) ноември 2018 (11) октомври 2018 (8) септември 2018 (13) август 2018 (10) юли 2018 (8) юни 2018 (9) май 2018 (13) април 2018 (11) март 2018 (17) февруари 2018 (6) януари 2018 (10) декември 2017 (9) ноември 2017 (8) октомври 2017 (8) септември 2017 (7) август 2017 (4) юли 2017 (3) юни 2017 (8) май 2017 (8) април 2017 (6) март 2017 (8) февруари 2017 (7) януари 2017 (5) декември 2016 (13) ноември 2016 (8) октомври 2016 (12) септември 2016 (12) август 2016 (6) юли 2016 (10) юни 2016 (8) май 2016 (9) април 2016 (10) март 2016 (8) февруари 2016 (6) януари 2016 (11) декември 2015 (13) ноември 2015 (13) октомври 2015 (11) септември 2015 (6) август 2015 (7) юли 2015 (6) юни 2015 (9) май 2015 (5) април 2015 (6) март 2015 (7) февруари 2015 (11) януари 2015 (7) декември 2014 (9) ноември 2014 (16) октомври 2014 (10) септември 2014 (6) август 2014 (6) юли 2014 (10) юни 2014 (10) май 2014 (14) април 2014 (7) март 2014 (15) февруари 2014 (9) януари 2014 (17) декември 2013 (19) ноември 2013 (12) октомври 2013 (20) септември 2013 (11) август 2013 (14) юли 2013 (13) юни 2013 (8) май 2013 (21) април 2013 (11) март 2013 (17) февруари 2013 (21) януари 2013 (20) декември 2012 (28) ноември 2012 (43) октомври 2012 (65) септември 2012 (17) август 2012 (25) юли 2012 (20) юни 2012 (35) май 2012 (33) април 2012 (29) март 2012 (48) февруари 2012 (60) януари 2012 (52) декември 2011 (42) ноември 2011 (43) октомври 2011 (41) септември 2011 (34) август 2011 (41) юли 2011 (49) юни 2011 (92) май 2011 (64) април 2011 (49) март 2011 (66) февруари 2011 (75) януари 2011 (66) декември 2010 (64) ноември 2010 (68) октомври 2010 (37) септември 2010 (47) август 2010 (19) юли 2010 (27) юни 2010 (16) май 2010 (36) април 2010 (29) март 2010 (59) февруари 2010 (86) януари 2010 (80) декември 2009 (64) ноември 2009 (49) октомври 2009 (70) септември 2009 (73) август 2009 (61) юли 2009 (36) юни 2009 (40) май 2009 (75) април 2009 (74) март 2009 (99) февруари 2009 (62) януари 2009 (65) декември 2008 (97) ноември 2008 (100) октомври 2008 (73) септември 2008 (92) август 2008 (55) юли 2008 (165) юни 2008 (125) май 2008 (148) април 2008 (130) март 2008 (156) февруари 2008 (109) януари 2008 (113) декември 2007 (100) ноември 2007 (95) октомври 2007 (95) септември 2007 (95) август 2007 (40) юли 2007 (39) юни 2007 (40) май 2007 (61) април 2007 (43) март 2007 (29) февруари 2007 (80) януари 2007 (61) декември 2006 (40) ноември 2006 (5)


Евтини полети от Казан до Брюксел самолетни билети резервация - aviobilet.com\nЕвтини самолетни билети Казан-Брюксел\nЕвтини самолетни билети Казан-Брюксел-Казан\nЕвтини самолетни билети Казан - Брюксел\nНастоящата страница дава възможност да се запознаете с цените на самолетните билети от Казан до Брюксел както и разписанието на полетите.\nАко търсите евтини самолетни билети от Казан до Брюксел, ние от aviobilet.com имаме какво да Ви предложим. На настоящата страница можете да резервирате онлайн евтини самолетни билети от Казан до Брюксел.\nОнлайн резервацията на самолетни билети от Казан до Брюксел при нас е изключително улеснена, в което можете да се уверите сами, ако използвате търсачката ни. Ние предлагаме самолетни билети от Казан до Брюксел на различни авиокомпании.\naviobilet.com предлага евтини самолетни билети от Казан до Брюксел, като на настоящата страница само част от вариантите за полети до Брюксел от Казан. Всички цени на самолетни билети от Казан до Брюксел, както и кои са най изгодните полети можете да разберете като използвате търсачката на aviobilet.com.\nКупете евтини самолетни билети от Казан до Брюксел. На настоящата страница можете да узнаете какви са цените на самолетни билети от Казан до Брюксел, както и разписанието на полетите.\nВ лявата част на текущата страница "Евтини самолетни билети от Казан до Брюксел" се съдържат 0 еднопосочни билети от Казан до Брюксел на 0 авиокомпании. Цените варират от до . Изведените полети излитат от летище в Казан и кацат на летище в Брюксел. Най-ниската цена е с полет на . Най-евтиният полет намерен от Казан до Брюксел е директен, с продължителност часа и минути. Полетът е изпълнен от и излита от в и каца в летище в . Полетът е директен полет без прекачвания. Полетът е актуализиран последно преди . Най-евтиният еднопосочен полетът е намерен дни преди датата на излитане, така за да резервирате на най-ниската възможна цена е желателно да потърсите полета преди желаната от вас дата.\nДясната част на текущата страница "Евтини самолетни билети от Казан до Брюксел" съдържа списък от 0 предложения за двупосочни самолетни билети от Казан до Брюксел на 0 авиокомпании. Цените варират от до . Показаните полетите са излитащи от летище в Казан и кацат на летищата в Брюксел. Най-ниската цена е с полет на . Най-евтиният полет намерен от Казан до Брюксел е директен, с продължителност часа и минути. Престоят в / Казан е с продължителност дни. Полетът се изпълнява от и излита от в и каца в в . Полетът е директен полет без прекачвания и е актуализиран последно преди . Оптималната цена за обратен полет е намерена дни преди датата на излитане, и престоят в Казан е дни, следователно добра идея е да потърсите и резервирате полет дни преди датата на излитане, която желаете, както и да се изчисли по дни между излитане и датата на връщане, за да получите билетите на възможно най-ниска цена.\nНаправление:: Свят » Европа » Белгия » Казан - Брюксел


Престижно признание за банката от семейството на “Химимпорт”\nЗа поредна година Централна Кооперативна Банка е сред най-добрите банки в региона. Това стана ясно от новото издание на годишната класация Toп 100 на банките в Югоизточна Европа за 2019 година на See News. Всяка година то подрежда най-големите банки в региона по активи. В изданието за 2019 година Централна Кооперативна Банка заема място сред първите топ 30 банки в ранкинга. Финансовата компания, която е част от портфолиото на публичния холдинг “Химимпорт”, заема не кое да е, а водещото 28-о място сред най-големите банки в Югоизточна Европа.\nЦентрална Кооперативна Банка успява да отбележи ръст спрямо 2018 година, което му печели и 2 позиции нагоре спрямо миналата година, и с общо шест места спрямо 2017 година.\nДанните на See News показват ръст на активите на компанията през 2018 година с близо 4% (3,74%), а общата им стойност за този период възлиза на 2 871 000 000 евро. Сред най-добрите банки в класацията присъстват още компании от Румъния, Хърватия, Словения, Албания, Северна Македония, Сърбия, Босна и Херцеговина, Молдова, Косово, Черна гора. На водещото първо място през 2019 година е и румънската Banca Transilvania.\nАкцент/Подзаглавие: ЗАД „Армеец“ – сред най-големите застрахователи в Югоизточна Европа\nВодеща позиция, но в различен сегмент, печели и още едно дружество от портфейла на холдинг „Химимпорт“ в изданието на See News TOP 100 SEE 2019 – ЗАД „Армеец“. Застрахователната компания заема 21-во място в ТОP 100 класацията на най-големите застрахователи в Югоизточна Европа.\nДанните показват значителен ръст от 6.76% в записаната бруто премия на ЗАД „Армеец“ за (GWP – Gross Written Premium) спрямо предишната година. Добрите резултати запазват водещото място на дружеството в класацията на SEE NEWS TOP 100 See Insurers. По този начин “Химимпорт” продължава да има засилено присъствие както на националния, така и на международния пазар.


Свят | "Амазон" трябва да върне на Люксембург €250 млн., реши Европейската комисия - Dnevnik.bg\nДневник, 15:15, 04 окт 17 , 4691\nНямаме предубеждения към американските технологични компании, каза Вестагер.\nАмериканският гигант за онлайн търговия "Амазон" (Amazon) е бил уведомен в сряда от Европейската комисия, че незаконно се е възползвал от данъчно облекчение в Люксембург и трябва да възстанови невнесени около 250 млн. евро (над 298 млн. долара). Това е поредният опит на комисията да защити единния пазар от нечестни данъчни споразумения на отделни държави с мултинационални корпорации.\nСумата е далеч по-малка от очакваните от анализатори 400 милиона евро и несравнима с около 13 млрд. евро, които през август Брюксел нареди да бъдат върнати от "Епъл" на Ирландия. След като Дъблин стори твърде малко за изпълнението на това решение и го обжалва месеци след крайния срок, в сряда еврокомисарят по въпросите на конкуренцията Маргрете Вестагер съобщи, че е отправен иск срещу ирландското правителство в Съда на Европейския съюз.\nПо повод казуса с "Амазон" тя заяви, че "Люксембург е предоставил незаконни данъчни привилегии и в резултат на това не са били обложени почти три четвърти от печалбите на "Амазон".\nКомпанията обмисля да обжалва и заяви, че смята, че не е получила никакво специално отношение от Люксембург и че си плаща данъците в пълно съответствие с люксембургското и международното данъчно право. Разследване на комисията е установило, че размерът на данъчните облекчения е бил раздут и "не отразява икономическата реалност".\nНямаме предубеждения към американските технологични компании, каза Вестагер. "Става дума за конкуренцията в Европа независимо от това какво е националното ти знаме и кой е собственикът."\nТя приветства започването на дебат от френския президент Еманюел Макрон за повече интегриране на данъчните режими в ЕС, чрез което да се затворят и вратичките в данъчното законодателство, използвани за намаляване на плащанията от бизнеса.\nКонкретната сума, която "Амазон" трябва да върне, ще бъде изчислявана тепърва от властите във Великото херцогство. Компанията е създала там близо 1500 работни места и е един от най-големите работодатели в страната с половин милион души население. През 2016 г. за "Амазон" в Европа са работили около 50 000 души, а в ЕС компанията е спечелила 2.4 млрд. долара при глобални печалби от 136 млрд. долара.\nДо 2013 г. Жан-Клод Юнкер, председателят на Европейската комисия, бе премиер на Люксембург в продължение на почти две десетилетия и често е критикуван за ролята си в подобни договори, за които се разбира едва сега. Той отрича да е сторил нещо незаконно и настоява, че еврокомисията работи за това да има честно към всички страни данъчно облагане.\nПрез 2014 г. избухна скандалът "Люкслийкс" (LuxLeaks) с публикуване на документи, показващи как големи счетоводни къщи помагат на мултинационални компании да прекарват през страната значителни средства, за да не плащат никакви или съвсем малки данъци.\nЦитат на деня: Не можем да оставим демокрацията на "Фейсбук" и "Снапчат"\n12:50, 22 фев 18 / Свят 0\n12:44, 22 фев 18 / Европа 7\n12:20, 22 фев 18 / България 9\n"Да, България" иска подробна информация за проекта за производството на енергия от отпадъци в София\n12:39, 22 фев 18 / България 0\nРейтинг: 422 15:20, 04 окт 17 Неутрално\nот ЕК са малко като българската мафия. Всеки по-успешен бива рекетиран :)) И те трябва да се хранят и явно няма как да стане по друг начин. резил.\nРейтинг: 9557 15:27, 04 окт 17 Неутрално\nТам са клауд услугите на Амазон :) За другите не съм сигурен ...\nРейтинг: 1027 15:50, 04 окт 17 Неутрално\nТам е всичко, не само клауда. Примерно купиш нещо в Италия за 100 евро, което Амазон е купила на едро за 90. Печалбата е 10 - тези 10 би трябвало да се обложат с данък печалба. Да ама Амазон Италия плаща 10 роялти на Амазон Люксембург, понеже втората имала интелектуална собственост, която ѝ предоставя - системите за онлайн търговия, да речем. Така в Италия не остава печалба за облагане - печалбата отива в Люксембург, а там не се облага заради благоприятните закони от времето на дядо ти Юнкер.\nОбаче баба ти Марги от снимката нещо не е доволна и иска парче от пая да остава във всяка държава. Да ги видим как ще се разберат еврократите.\nРейтинг: 5595 15:55, 04 окт 17 Неутрално\nАмазонковците имат много здрав бизнес в Германия. С яка експлоатация на работещите. Те са в някаква форма на перманентен протест. Понякога ми се струва, че работниците нарочно слагат малки стоки в грамадни кашони, за да дънят тон/километър параметрите. Веднъж получавам пакет, колкото две кутии за обувки. Страшно лек. Отварям, а вътре пълно с намачкана амбалажна хартия, между която свенливо се гушеше едно USB WiFi донгълче, колкото запалка...\nРейтинг: 9557 16:05, 04 окт 17 Неутрално\nСтига да е обща политиката на данъците - няма лошо. Това обаче не може да стане без обединяване на фискалната политика на ЕС. Аз на мястото на Люксембург и Амазон ще съдя ЕС за промяна на условия на бизнеса със задна дата.\nИначе никой не е задължен да прилага най-благоприятния за данъчните режим на плащане на данъци...\nРейтинг: 9557 16:07, 04 окт 17 Неутрално\nПотвърждавам. Огромни празни кутии за дребни неща и после се трупат в коша, отделен за хартиения боклук.\nА аз получих от Китай един чип за телефона в плик за писмо - безплатна доставка.\nРейтинг: 597 16:08, 04 окт 17 Неутрално\nХаха, а американския посланик иска съдебна сигурност в БГ! Къде при този развихрен ЕС социализъм?!!\nРейтинг: 949 16:13, 04 окт 17 Неутрално\nзатва скоро няма да има работещи да които да бъдат експлоатирани - ще има роботи. Те не се оплакват и не им хрумва да правят сечено. Тогава вече бившите работници ще имат много свободно време да си смучат палците.\nРейтинг: 635 16:14, 04 окт 17 Неутрално\nАз пазарувам много от Амазон в Испания. Правил съм и абсурдни поръчки, примерно промоция бутилка белина с безплатна доставка, с 20 цента по-евтина отколкото в магазина. И ми я донесоха на следващия ден.\nСъгласен съм, че е най-редно корпорацията да плаща някакъв данък в държавата, в която продава.\nРейтинг: 860 16:26, 04 окт 17 Неутрално\nДо коментар [#2] от "penetrating":Там е всичко, не само клауда. Примерно купиш нещо в Италия за 100 евро, което Амазон е купила на едро за 90. Печалбата е 10 - тези 10 би трябвало да се обложат с данък печалба. Да ама Амазон Италия плаща 10 роялти на Амазон Люксембург, понеже втората имала интелектуална собственост, която ѝ предоставя - системите за онлайн търговия, да речем.\nВсъщност е даже още по-интересен казуса. Амазон (в случая магазина не останалите услуги) не е търговско дружество, а логистична компания от сорта на Еконт и Спиди. Стоките които се предлагат там са всъщност на обикновени търговци, които просто пращат стоката си в логистичните центрове на Амазон. После от депото изпращат стоката като куриер на клиента и взимат 7-15% от сумата (за която търговеца продава стоката). Така че дефакто това е пратка от чужбина, която защото се праща от европейския съюз в европейския съюз и избягва мита, данъци и всичко. И след като те са куриерска услуга всъщност си плащат много по-малък данък от тия 7-15% в случая дето са взели от търговеца. И от там вече всички си точат зъбите защото хем е законно според местните закони хем Амазон заобикалят законите според тях.\nРейтинг: 632 16:36, 04 окт 17 Любопитно\nдаде ама в Люксембург е мениджмънта, сейлза и ейчара за Европа.Даже бях на интервю там.Много се учудих нерде такъв център в държавата с най-висок стандарт, пък то ква била работата....\nРейтинг: 9557 17:35, 04 окт 17 Неутрално\nЗа голяма част от стоките е вярно, но имат и собствени брандове, макар и малко на брой.\nКопирайта (роялти отчисленията) обаче си е техен и това се плаща навсякъде, защо не в Люксембург :)\nРейтинг: 263 19:53, 04 окт 17 Неутрално\nа защо не глобиме държавата Люксембург като е толкова лоша ... или пък направо Европейската комисия за провинение заспал на поста. супер смехория . Пладнежки грабеж с голяма удивителна ! който не може да създава , граби . За съжаление това са реалностите. ( не функциониращо общество, не функциониращ Европейски съюз, не функционираща държава )\nWHY THERE ARE SO MANY ADDICTIONS IN OUR PRESENT DAY SOCIETIES ( OBESITY, ALCOHOL, ENERGY DRINKS, JUNK FOOD, NARCOTICS, and so on )\nWITH ADDICTIONS COULD WE BE NUMBING OURSELVES IN ORDER TO TRY TO FIT IN AN DYSFUNCTIONAL SYSTEM\nРейтинг: 0 15:54, 18 дек 17 Неутрално\nНякой по-умен да каже как стои въпросът с ДДС-то? Аз съм пазарувал онлайн само от английски сайтове като асос , спорт директ и савил роуд и на фактурите ДДС-то е с английска ставка. Платеното от мен ДДС къде отива.-най вероятно във Великобритания. Чел съм някъде за Амазон, че били регистрирани по ДДС в Люксембург, а там ДДС за онлайн продажби било само 1% и така страните членки не получават и цент ДДС,ако и доставката на стоките да е на територията на друга страна членка напр. България. Ако наистина е така никак не е справедливо.


Анастас Герджиков: Крим е украински, да отстояваме националния интерес, а не да подхождаме заслепени от личното си отношение към Русия - Фактор\nАнастас Герджиков: Крим е украински, да отстояваме националния интерес, а не да подхождаме заслепени от личното си отношение към Русия\nЖертвите на комунизма заслужават да бъдат почетени, а престъпленията – да бъдат помнени\nПодкрепям санкциите, които ЕС, САЩ и НАТО наложиха на Русия, евроатлантическата ориентация на България няма алтернатива\nЩе поеме ли Румен Радев отговорност за политическата криза, която причини, за да си осигури еднолична власт чрез две служебни правителства и така – служебна победа на изборите, пита чрез Faktor.bg кандидатът за президент на Републиката\n- Г-н Герджиков, основният ви опонент Румен Радев се скри от кандидатпрезидентски дебат на първи тур, избяга и от свободни и ненагласени интервюта пред медиите, какви въпроси бихте му задали, какви отговори той не даде на обществото?\n- Въпросите са много. Основният е ще поеме ли Румен Радев отговорност за политическата криза, която причини, за да си осигури еднолична власт чрез две служебни правителства и така – служебна победа на изборите. Поема ли Радев отговорност за собствените служебни правителства – тази решителност, демонстрирана с юмрук къде е когато трябва да поиска отговорност от здравния си министър. Политическата криза пречи да се справим със здравната, ценовата и икономическата криза и целият български народ страда от това. Бих попитал как може президентът да нарушава Конституцията, какво стана с подготвените от Радев предложения за конституционни промени за съдебна реформа, за отговорността му за формално проведените консултации за съставяне на правителство, за да има еднолична власт вече 7 месеца. Редно е да отговори ваксиниран ли е, кога, с коя ваксина, защо се е ваксинирал тайно, поемал ли е Радев или представител на неговото правителство ангажимент или срок да затворим комплекс „Марица Изток“, както и защо неговото служебно правителство разпредели стотици милиони 10 дена преди изборите.\n- Незададени въпроси имаше и към вас. Чий е Крим?\n- Крим е украинска територия и беше анексиран от Русия, на което Европейският съюз се противопостави, включително със санкции. Затова и този въпрос не е към мен, а към Румен Радев, който заяви, че Крим е украински, но де факто е руски и над него се вее руски флаг. Как може президент на страна – членка на ЕС и НАТО, да обяви Крим за руски и да не признава, че Русия е анексирала чужда територия?\n- Подкрепяте ли санкциите, които САЩ, ЕС и НАТО наложиха на Русия през последните 6 години, заради военна агресия срещу Украйна, сваления малайзийски Боинг, хибридна война и изборни атаки срещу страни от свободния свят, отравяния на противници на Кремъл, тероризъм и т.н.?\n- Да. Европейската и евроатлантическата ориентация на България нямат алтернатива. Нашата позиция по този въпрос трябва да е позицията на ЕС и НАТО, защото искаме да сме част от държавите с демократичен цивилизационен светоглед. Алтернативата вече сме я опитвали и тогава бяхме бедни и несвободни.\n- Към по-тясно енергийно обвързване с Русия с дългосрочни договори или към максимална диверсификация и енергийна независимост трябва да се стреми европейска България?\n- България трябва да се стреми към максимална диверсификация и енергийна независимост. Изобщо във външнополитическите и икономическите отношения водещ трябва да бъде националният интерес. Колкото до отношенията с Русия по принцип, те трябва да излязат от сферата на емоциите, които противопоставят русофили и русофоби, и да преминат в една по-прагматична плоскост – именно за да отстояваме националния интерес във всеки конкретен случай, а не да подхождаме заслепени от личното си отношение към Русия.\n- През изминалия петгодишен президентски мандат Румен Радев никога не почете жертвите на комунизма, независимо, че в България този режим е осъден със закон, 1 февруари е обявен официално от МС като ден за почит жертвите на комунизма, а 23 август е Европейски ден в памет на жертвите на сталинизма и нацизма. Каква е вашата позиция по тази тежка за нацията тема? Ще отдадете ли почит на жертвите?\n- Разбира се. Още сега като кандидат за президент след дискусията, организирана от СДС по повод годишнината от 10 ноември, поднесох цветя на паметника „Берлинска стена“ пред НДК. Аз бях в Берлин, когато отвориха стената и видях трогателната картина на прегърнатите хора от двете части на града. Тази стена беше символ не само на разделението на Европа, а и на един режим, който е готов да задържи насила гражданите, които са недоволни от него, дори с цената на разстрела им при опита да преминат през стената. Жертвите заслужават да бъдат почетени, а престъпленията – да бъдат помнени.\n- Каква трябва да бъде съдбата на паметниците на окупатори на България, какъвто е този на съветската армия в София?\n- Ако един паметник разделя хората, той не е подходящ паметник. Но според мен този конкретен въпрос трябва да се реши с допитване до гражданите на България. Със сигурност обаче трябва да се промени надписът, защото не отговаря на историческата истина. И това е силен пример как е действала пропагандната машина.\n- Приемате ли лансираната през последните месеци позиция, която защитава и настоящият президент Радев – да отстояваме признаване на българско малцинство в Република Северна Македония?\n- България подкрепя европейската и евроатлантическата интеграция на Западните Балкани, защото тя ще направи Европа по-силна и България по-сигурна, отколкото ако оставим в тези страни да се разпространява някакво друго влияние. В случая с Република Северна Македония единственото условие от българска страна е спазването на Договора за приятелство, добросъседство и сътрудничество, а това включва и спазването на правата на гражданите с българско самосъзнание, и прекратяване на преиначаването на историческите събития в учебниците, за да не възпитат тези учебници още едно поколение в омраза към съседа. Тези изисквания са в унисон с европейските ценности, а спазването на добросъседските договори е тема и на глава 35 от договора за присъединяване.\n- Покойният историк проф. Пламен Цветков учеше, че трябва да четем историята си не с русофилски, а с българофилски поглед, ще дочакаме ли такъв прочит, ако на „Дондуков“ 2 влезе българофил и родолюбец?\n- Както казах, в двустранните отношения, особено с Русия, следва да се подхожда спокойно и прагматично. За всеки български гражданин, особено пък за държавния глава, трябва националният интерес да е най-важен. Не трябва да има други емоции, които да ни накарат да го забравим. Добър пример е модернизацията на българската армия, която понякога се спъва от емоционално отношение към руското въоръжение и оборудване, несъвместимо с натовската техника.\n- Възможно ли е чрез президентската институция да бъде компрометирана евроатлантическата ориентация на България, смущаващи ли са внушенията и гласовете за президентска република?\n- Както казах, евроатлантическата ориентация на България няма алтернатива и ако президентът на страната ни води в друга посока, това е вредно и опасно. Не по-малко опасна е идеята за президентска република. Човек започва да се пита дали политическата криза и целият хаос в страната не бяха изкуствено създадени, за да изкушат хората да подкрепят такава форма на управление. Има държави, които са я приложили, но това са страни с утвърдена демокрация, докато в България президентската република ще се изроди в авторитарна власт. Ако толкова държим президентът да има повече правомощия или по-голяма власт, има и други начини, например да въведем изискване за мнозинство от две трети от гласовете, необходими за отхвърляне на президентското вето.\n- "Образът на добрия владетел в корпуса на латинските панегирици" е ваш научен труд, ако ви се наложи да напишете панегирик за досегашните президенти Желев, Стоянов, Първанов, Плевнелиев и Радев, какво ще кажете за тях?\n- Всички български президенти са допринесли, доколкото са могли, за доброто на България. Аз не съм почитател на похвалния жанр. В периода, който съм изследвал, похвалното слово е било начинът да прикриеш препоръки за справедливо управление към владетеля, който най-често е бил тиранин. Не е имало друг начин да намекнеш на деспота, че не е редно да е над закона. По-възрастните помним времето, когато и у нас беше опасно да се изразяваме открито и имаше автори, които го правеха иносказателно.\n- Преведохте на български Аристотеловата "Политика", кое от тази антична книга е актуално за днешна България?\n- И в античността, и в средновековието, и в ново време политическата теория се свежда до два прости въпроса: има ли в една държава върховенство на закона и добро ли е управлението. Върховенство на правото има, когато законът е за всички и никой не е над закона. Управлението е добро, когато управляващите управляват в полза на управляваните, а не в своя полза. Това са вечно актуални въпроси за всички държавни и всички епохи.\n- Нужен ли на България нов национален идеал?\n- Моята лична мечта е за благоденстваща и щастлива България, с просперираща икономика и общество на духа. Но каква да бъде общата визия как да осъществим един такъв национален идеал, трябва да се реши със сериозно обсъждане. Не може просто да се обединим около някакъв лозунг, трябва да бъде голяма, но реалистична цел, която да ни увлече като народ.\nИнтервю / Анастас Герджиков, избори за президент, Румен Радев, жертви на комунизма, Крим е украински, санкции за Русия, Паметник на съветската армия


Хотел за насекоми отвори врати в градския парк в Разлог - Любопитно - DarikNews.bg\n25 август 2021 12:20\nХотел за насекоми отвори врати в градския парк в Разлог по инициатива на Общината.\n"Новата придобивка е създадена изцяло от естествени материали, така че най-дребните обитатели на парка да имат топло и възможно най-близко до природата място за зимуване", разказа експертът "Връзки с обществеността" към общинската администрация Красимира Татарска.\n"С дървените къщички се цели да се възпитават малките жители и гости на града в опазване не само на растенията и животните, но и на насекомите. Идеята е взета от други европейски държави" допълни Красимира Татарска.\n"Хотелът за насекоми е разделен на отделни помещения, в които са поставени шишарки, камъни, пробити дървени стволове и други естествени материали. Те са съобразени с предпочитанията на насекомите, които не зимуват под почвата", разказа Красимира Татарска. "Например, калинките обичат да са в бамбуковите пръчки, затова в хотела има и такива", допълни тя.\nХотелът за насекоми е поредната инициатива в Разлог, с която се възпитава отношение дори към най-малките обитатели на планетата. От няколко години в една от класните стаи в Начално училище "Яне Сандански" е поставен апископ - специален стъклен пчелен кошер, с който може да се наблюдава живота на пчелите.\nБлагоевград Разлог парк хотел природа насекоми еко калинки


Уредбата за пенсиониране на полските магистрати нарушава принципите за независимост и несменяемост | Правен свят\nИзразяват се съмнения, че установената система може да е била предназначена да позволи на министъра да отстрани по политически или личностни подбуди определени групи от съдии при навършена пенсионна възраст\n05 ноември 2019, 15:24\nВторо осъдително решение постанови Съдът на Европейския съюз (СЕС) по въпроси, свързани с пенсионирането на полските магистрати, след като в края на юни т.г. Съдът в Люксембург постанови, че намаляването на пенсионната възраст на съдиите от Върховния съд нарушава принципа на несменяемост на магистратите и независимостта на съдебната власт. СЕС допусна и разгледа втория иск за неизпълнение на задължения, предявен от Комисията срещу Република Полша. Този път съдиите постановиха, че държавата-членка не е изпълнила задълженията си съгласно общностното право. Едното от нарушенията е, че е установена различна пенсионна възраст за мъже и жени, които са били съдии или прокурори. Другият конфликт е във връзка с намаляването на възрастта за пенсиониране на съдиите от обикновените съдилища, но при установеното правомощие на министъра на правосъдието да удължи периода на активна служба на тези съдии.\nСъс закон от 12 юли 2017 г. в Полша беше намалена възрастта за пенсиониране на съдиите от обикновените съдилища и прокурорите и възрастта за предсрочно пенсиониране на съдиите от Sąd Najwyższy (Върховен съд) до 60 години за жените и 65 години за мъжете. Преди това възрастта и за двата пола е 67 години. Освен това, с този закон се предоставя на министъра на правосъдието правомощието да удължи периода на активна служба на съдиите от обикновените съдилища след така определената нова пенсионна възраст, която се различава в зависимост от пола. Тъй като Комисията счита, че тези правила противоречат на правото на ЕС, тя предявява иск за неизпълнение на задължения пред Съда.\nВ решението си по дело C-192/18 от 5 ноември СЕС изтъква, че пенсиите за осигурителен стаж и възраст, на които имат право тези магистрати, попадат в обхвата на чл. 157 от ДФЕС, съгласно който всяка държава-членка трябва да гарантира принципа на еднакво заплащане на жените и мъжете при извършвана еднаква работа. Въпросните пенсионни схеми също попадат в обхвата на разпоредбите на Директива 2006/54, които са посветени на равно третиране в професионалните социалноосигурителни схеми.\nЕвропейските съдии считат, че с този закон се въвеждат пряко дискриминационни условия, основани на пола, по-специално по отношение на времето, когато засегнатите лица могат да имат действителен достъп до предимствата, предвидени от съответните пенсионни схеми. Така се отхвърля аргументът на Полша, че установените правила представляват мярка за положителна дискриминация.\nВ решението си съдиите разглеждат и мярката, която се състои в предоставяне на правомощията на министъра на правосъдието да решава дали да упълномощи съдиите от обикновените съдилища да продължат да изпълняват задълженията си след новата намалена пенсионна възраст. В духа на решението от 24 юни 2019 г. по предходното дело на ЕК срещу Полша те посочват чл. 19, параграф 1, ал. 2 от ДЕС, който задължава държавите-членки да осигурят средства за защита, достатъчни за гарантиране на ефективна правна защита в областите, обхванати от правото на ЕС. За да се гарантира, че съдилищата са в състояние да предложат тази защита, запазването на тяхната независимост е от съществено значение. Това означава, че е необходимо съответният съд да упражнява функциите си изцяло автономно и безпристрастно.\nСъдът разяснява, че предоставянето на орган като министъра на правосъдието на правомощия да решава дали да предостави или не удължаване на периода на съдебната дейност над нормалната пенсионна възраст, не подкопава директно принципа на независимост. Въпреки това, съществените условия и подробните процедурни правила, уреждащи тази власт за вземане на решения, в конкретния случай са такива, че пораждат основателни съмнения относно безпристрастността и неутралността на засегнатите съдии към външни фактори. Посочва се, че критериите са твърде неясни, а освен това липсва изискване за мотиви към решението на министъра и не може да бъде оспорено в съдебно производство. Конфликт настъпва и в това, че продължителността на периода, за който съдиите са задължени да продължат да чакат решението на министъра, попада в преценката на последния.\nТрайна е практиката на СЕС, че необходимата независимост на съдиите спрямо всяка външна намеса или натиск изисква определени гаранции, като например срещу отстраняване от длъжност. Принципът на несменяемостта изисква съдиите да остават на длъжност при условие, че не са достигнали задължителната възраст за пенсиониране или до изтичане на мандата им, когато този мандат е за определен срок. Въпреки че не е абсолютен, не може да има изключения от този принцип, освен ако те не са оправдани от мотивирани и законовоустановени основания при спазване на принципа на пропорционалност.\nВ конкретния случай комбинацията от мярка за намаляване възрастта за пенсиониране на магистратите и предоставянето на министъра на правосъдието на преценка дали да им разреши да продължат да изпълняват задълженията си след новото пенсиониране се явява именно нарушение на принципа на несменяемост. Навеждат се аргументи за появата на съмнения, че новата система всъщност може да е била предназначена да позволи на министъра да отстрани по политически или личностни подбуди определени групи от съдии при навършена пенсионна възраст, докато задържа други на длъжност. Освен това, за приемането на решението от министъра няма предвиден срок и съответният съдия остава на длъжност, докато такова не бъде прието. Това може да доведе до ситуации, при които отказващо решение е прието, след като засегнатото лице вече е просрочило установената пенсионна възраст.\nИскът за неизпълнение на задължения, насочени срещу държава-членка, която не е изпълнила задълженията си съгласно правото на Съюза\nЛегитимирана да го предяви е Комисията или друга държава-членка. Ако Съдът на Европейския съюз установи, че е имало неизпълнение на задължения, съответната държава-членка трябва незабавно да изпълни решението на Съда. Когато Комисията прецени, че държавата-членка не е изпълнила решението, тя може да заведе допълнителен иск с искане на финансови санкции. Ако обаче мерките за транспониране на директива не са били съобщени на Комисията, СЕС може по предложение на Комисията да наложи санкции на етапа на първоначалното решение.


Време за равносметки и прогнози в пенсионното осигуряване\nначало статии интервюта, коментари Време за равносметки и прогнози в пенсионното осигуряване\nКризата предизвика „размествания на пластовете” и политически грешки, но и вземането на рационални решения\n-Г-н Абаджиев, защо се чуват отделни гласове, че капиталовата система е неработеща, неефективна, губеща през кризисни години?\n- Много правилно е, че това са отделни гласове. А причината за това е преди всичко некомпетентност, непознаване на същността на капиталовата пенсионна система и на нейното функциониране. Това са наши псевдоспециалисти (обикновено по-всичко), които още не са навлезли в детайлите (случайно или нарочно!) и в същината на дейността по допълнителното пенсионно осигуряване като част от пенсионната система на страната и постиженията, които отбелязва, а и това, което потенциално може да даде при добро развитие на икономиката. Отчайващо за мен бе да видя и чуя на екрана на една от телевизиите от хора с високо обществено положение да коментират, че пенсионноосигурителните дружества „въртят парите на осигурените”, едва ли не за собствена изгода и за да натрупват печалби. Горкият специалист, бих казал! Той още не е в час, не е разбрал или отказва да разбере какво представляват пенсионноосигурителните дружества и изобщо какви за техните задължения и функции, какви са техните отношения с управляваните от тях пенсионни фондове. Всъщност този специалист не само не казва истината, но в случая умишлено подвежда голямата аудитория, която и без това има недостатъчна информация по темата. А истината е, че по презумпция и по закон пенсионноосигурителните дружества (ПОД) са създадени именно „да въртят”, т.е. да управляват вложените финансови средства на хората, които се осигуряват за пенсия, но ги „въртят” в тяхна полза. По закон най-късно на петия ден от постъпване на осигурителната вноска в пенсионния фонд тя трябва да бъде инвестирана и резултатът от това „въртене на парите” се връща отново в индивидуалните партиди на осигурените лица. Така напримeр съгласно закона сто процента от доходността, постигната от инвестициите на Универсалните пенсионни фондове, са връща по сметките на осигурените в тях хора. Когато се говори за дейността на пенсионните дружества и техните финансови приходи, умишлено се спестява информацията за разходите им. Не се казва например, че всеки пенсионен фонд е отделно юридическо лице, от натрупаните в него средства не се харчи нито лев за каквито и да било административни или стопански разходи, всичките тези разходи са за сметка на пенсионното дружество. Единствените приходи, които постъпват в дружеството, са от събраните такси, които са определени в закона и са предназначени за управление активите на фондовете. В този аспект трябва да се знае, че българските пенсионноосигурителни дружества могат съгласно закона да осъществяват единствено и само такава дейност.\nВсички международни институции за разлика от някои наши набедени специалисти, напротив, потвърждават, че няма алтернатива на капиталовите системи в пенсионното осигуряване, защото без тях хората няма да могат да получат адекватни доходи при пенсионирането си. Тези доходи ще бъдат адекватни само когато пенсионният доход се получава от сбора на получаваното от Първия стълб – общественото осигуряване, от Втория стълб -допълнителната пенсия от Универсалните и Професионалните фондове, и накрая и от Третия стълб - Доброволните фондове, за които хората са преценили и спестяват и в тях. В допълнителното осигуряване в такива фондове няма таван на вложенията и респективно на пенсиите. Тук бъдещата пенсия зависи само от натрупания капитал в индивидуалната партида на осигуреното лице. Някои често говорят, че пенсиите от допълнителните фондове ще бъдат малки. Да, в началото ще бъдат малки, но постепенно те ще растат, защото и натрупванията по партидите ще растат в съответствие с продължителността на периода на осигуряване и размера на осигурителната вноска. Ето, през 2017 г. предстои увеличаването на осигурителната вноска за УПФ от 5% на 7% , нещо което ще се отрази върху натрупания капитал и това неминуемо ще повиши размера на допълнителната пенсия. И какво значи „малка допълнителна пенсия”. Малко ли е, ако твоята основна пенсия е 200 лв., а допълнителната ти пенсия е например 50 лв., т.е. това е увеличение от 25%. За едни 50 лв. са нищо, но за друг те ще бъдат съществен доход.\nНе трябва да забравяме също така, че освен социалния ефект на допълнителното пенсионно осигуряване натрупаните огромни активи в пенсионните фондове се използват и ще се използват и за в бъдеще за развитие на икономиката на страната. В момента по-голямата част от активите на пенсионните фондове се инвестират в България. Инвестират се и извън страната, за да се използват и тези възможности за разпределянето на по-добра доходност по сметките на осигурените лица.\n-Е, изпуснахте парата! А сега в началото на една работна година –\nвреме за равносметка на изминалото - нека обобщим каква беше основната тенденция през 2011 г. за пазара; има ли основания за оптимизъм, преодоляха ли вече пенсионноосигурителните дружества ефектите от тежката финансова криза, която ги засегна в голяма степен?\n- Да, наистина сега е време за равносметка, но и време за оценка на предизвикателствата, които предстоят, за потвърждаване и актуализиране на целите, които са поставени , а и за набелязване на нови стъпки в развитието на българския пенсионен модел, в т.ч. и на допълнителното пенсионно осигуряване.\nСпоред мен 2011 г. потвърди положителните тенденции от 2010 г. Това са тенденциите за добри резултати от инвестиционната дейност, за повишаване активите на пенсионните фондове, на увеличаване на броя на осигурените лица в тях. Положителен е и фактът, че в условията на икономическа криза пенсионните фондове показаха жизнеспособност и умения да се справят с проблемите. За пример може да се посочи 2009 г., когато бяха туширани негативите от тежката 2008 година. А през 2010 г. и 2011 г. всички пенсионни фондове имаха вече положителни резултати от дейността си, в т.ч. реализираха и добра доходност. Добрата тенденция бе до средата на миналата година. Така доходността за двугодишния период – 30.06.2009 г. – 30.06.2011 г., беше около 6% за всички пенсионни фондове. За съжаление под влияние на икономическата криза и лошото състояние на българската икономика към края на миналата година ще има снижени резултати, към края на деветмесечието тази доходност е в рамките 2,5 % ( още липсват официалните резултати за цялата 2011 г.).\nВсичко това дава основание за оптимизъм, че пенсионноосигурителните дружества ще се справят и ще управляват добре активите на пенсионните фондове независимо от лошата ситуация в световен мащаб, а и в българската икономика.\n-Каква е картината на капиталовата система и тенденциите през изминалата година в другите страни от Централна и Източна Европа ?\n- Да, картината на състоянието на капиталовите системи в тези страни тук-там се оцвети с тъмни краски.\nКризата от 2008 г., а и настъпилата такава през втората половина на миналата година катализираха много силно политическия риск за пенсионните системи в различни страни. В някои от тях това нанесе сериозен удар от погрешни политически решения върху системата. Те преследваха главно краткосрочен икономически ефект, дори временни бюджетни цели, а това нанесе вреда върху дейността на капиталовите системи. Най-фрапиращ е примерът с Унгария, където се извърши национализация на пенсионните фондове от Втория стълб; парите от тях за съжаление бяха изхарчени много бързо и по тази причина там и в момента има социални сътресения. Стъпката на национализация в пенсионната система в Унгария е критикувана от всички експерти от международните организации. Една от съставките на високото социално напрежение, което наблюдаваме в Унгария, се корени и е вследствие на извършеното в пенсионната система.\nВ други страни последствията от кризата върху пенсионните модели бяха по-умерени, като в Полша се стигна до временно намаляване на вноските за Втория стълб с уговорката, че през 2017 г. ще се възстанови старият й размер от 7.3%. , а в Румъния беше извършено временното й замразяване.\nОбщите тенденции говорят за безалтернативност на капиталовите пенсионни системи. Международните финансови институции, в .т.ч. ЕС ( „Зелената книга”), Международният валутен фонд, Световната банка посочиха и потвърждават своите изводи, че смесените системи са най-съвременното, което може да функционира сега в световен мащаб. Именно такава смесена система представлява българският пенсионен модел. Структурно сме намерили най-доброто в момента. Предстои да развиваме този модел и в бъдеще, да създаваме допълнителни добри условия за функционирането му.\n- За съжаление и ние не останахме настрани от тези „размествания на пластовете” и у нас се допусна подобна, но не толкова мащабна политическа грешка. Такова беше решението за прехвърлянето на част от средствата от професионалните фондове в НОИ. Добре беше обаче, че грешката беше отчетена и отстранена навреме и без сътресения. Независимо от това трябва да признаем, че тази грешка не мина без известни последствия, които се изразиха главно в намаляването на доверието към стабилността на пенсионните фондове, което се подхранваше от допусканията, че подобни действия могат да се предприемат и към средствата на другите пенсионни фондове. Всичко това вече е преодоляно и сега всички фондове функционират нормално.\n-Може ли да илюстрирате в цифри състоянието на българския пазар?\n- Към момента разполагаме само с информация за деветмесечието на 2011 г. Основните показатели са няколко. Нарастването на активите на пенсионните фондове. Акумулираните нетни активи за този период общо са 4 млрд.331 млн. лв., което представлява нарастване с 8.63% спрямо резултатите в края на 2010 г.; а спрямо деветмесечието на 2010 г. ръстът на активите на пенсионните фондове е 16.30%. Друг важен показател представлява броят на осигурените лица в пенсионните фондове. За първите девет месеца те са 3 955 091 при 3 889 336 за първите шест месеца и 3 882 833 в края на 2010 г. Виждате нарастване с 1.86% спрямо края на 2010 г. и 2.56% спрямо деветмесечието на 2010 г. Интересен показател е и броят на новоосигурените лица, които общо за първите девет месеца на 2011 г. са 107 138 души, при общо 149 655 души за цялата 2010 година. Важен показател е доходността. Среднопретеглената доходност за двугодишен период (31.09.2009- 31.09.2011) е над 2% за всички фондове (УПФ,ДПФ,ППФ), а за шестмесечния двугодишен период (31.06.2009 – 31.06.2011) доходността е над 6% за всички фондове.\n-Кои бяха големите грешки, които не бива да се повтарят и разклатена ли е стабилността в доверието на хората, доверили своите спестявания в частното пенсионно осигуряване?\n- Вече говорихме за това. През изминалата година имаше грешки, допуснати от институциите, които отговарят или имат отношение към функционирането на пенсионната система. Пенсионноосигурителните дружества също не правят изключение в това отношение. Както се казва, човек се учи от грешките.\nХубавото е, че в последно време се породи по-правилно отношение и разбиране от страна на властимащите към дейността по допълнителното пенсионно осигуряване. Все повече се говори за капиталовите пенсионни фондове като част от общата пенсионноосигурителна система в страната. Това е правилното отношение, защото пенсионната система в България е тристълбова. Когато се оценява нейното състояние, резултати, възможности, трябва да се гледа общо и на трите елемента на системата –\nразходопокривния Първи стълб и капиталовите Втори и Трети стълб. В бъдеще и трите стълба не могат да посрещат проблемите, камо ли да ги решават един без друг и затова би трябвало да се развиват в еднаква степен, без да се конкурират. Смесеният пенсионен модел е удачен за страната ни, имайки предвид традициите. Болшинството от експертите поддържат такова мнение, макар че трябва да признаем, че не са малко и гласовете за изцяло преминаване на пенсионната система на капиталов принцип.\nАко има грешки в политиката на пенсионноосигурителните дружества, те са свързани с недостатъчното представяне на дейността им пред обществото. Все още в България, дори след 15 години дейност на тристълбовия модел, не може да се оцени правилно неговата роля. Българският модел е съвременно структуриран и трябва да му се създават условия за бъдещо развитие. Това всъщност е оценката на международната общност за България. Това многократно беше потвърждавано от експертите на такива институции като Международния валутен фонд, Световната банка, международните организации на пенсионните фондове (ФИАП и ЕФРП) и т.н. Всичките те обаче препоръчват да се създават условия за по-нататъшно развитие и по-добро функциониране на този модел.\n-Кои са новите и неотложни промени, които законодателно ще се решават с измененията на Кодекса за социално осигуряване, и имат ли те отношение към вашия бранш? Ще се решат ли законодателно някои неясноти и проблеми, касаещи периода на изплащане на пенсиите, защото, доколкото ми е известно, именно там е „ахилесовата пета“ в системата?\n- За по-доброто развитие на пенсионния модел особено важни са набелязаните промени в Кодекса за социално осигуряване (КСО). Сега на дневен ред са някои изменения в закона, които имат пряко отношение към Първия стълб, но те имат косвено отношение и към допълнителното пенсионно осигуряване. Като пример мога да посоча увеличаването на възрастта за пенсиониране, която решава основно въпроса с правата на осигурените в разходопокривната система, но от това зависи и получаването на допълнителните пенсии. За нас особено важен е подготвеният законопроет за изменение и допълнение на КСО в частта му за инвестициите на пенсионните фондове. Правихме обсъждане съвместно със специалистите от Комисията за финансов надзор (КФН) в междуведомствената работна група. Този законопроект е готов и в най-скоро време ще бъде внесен за одобрение. Той решава три основни проблема – либерализирането на инвестиционния режим за „въртенето на парите” на пенсионните фондове; създаването на по-гъвкави възможности в режима за инвестиране в различни финансови инструменти за пенсионноосигурителните дружества, особено в моменти на криза, т.е. за пренасочването на инвестициите на активите, по-добро диверсифициране на портфейла. Други законодателни промени, които ще се разработят и предложат през 2012 г., са свързани с въвеждането на мултифондовата система. По този въпрос взеха отношение от Световната банка. В момента има готовност за подготовката на проектозакон съвместно с КФН.\nЩо се отнася до „фазата на изплащане” на пенсиите не бих казал, че е това е „ахилесова пета”, а по-скоро става дума за това, че в сегашния КСО този проблем не законодателно уреден. Предстои това да бъде доработено тази година в законопроект за допълнение на КСО с допълнителни разпоредби за решаване на фазата на изплащане от Универсалните пенсионни фондове. Аз лично не мисля, че има сериозни проблеми в тази материя, още повече че имаме международния опит, имаме и нашите виждания и проекти за решения. Основната причина за забавянето на това законодателно разписване е, че първите допълнителни пенсии ще се изплащат едва през 2023 г. - 2025 г. Положителното в забавянето пък е, че има други държави, които са преди нас и вече са натрупали опит. Така ние ще се стремим да избегнем проблемите, които възникват там по време на тази фаза на изплащането на пенсиите. Съществуват нови идеи по отношение на анюитетите; формирането на резервите на пенсионните фондове за времето на фазата на изплащане; управлението на парите на самите пенсионери, нещо което има връзка и с въвеждането на мултифондовете. Всички тези основни положения ще бъдат разписани през тази година и в началото на 2013 г. ще бъдат приети в закона.\n-Най-после да си дойдем на думата за прословутата мултифондова система, за която ние журналистите от години слушаме, като че ли става дума за панацея. Последните идеи, защото, доколкото разбрах от ръководещия осигурителния надзор г-н Ангел Джалъзов, все още става дума за идеи и тяхното законодателно решаване тепърва предстои, са, че ще стартира едновременно в доброволния Трети стълб и в задължителния Втори стълб от началото на 2013 г. Има ли предимства тази система, приложена по времето на финансова криза?\n- Радостно е, че ръководството на КФН и лично председателят г-н Стоян Мавродиев имат конструктивно мнение по този въпрос. Още в първите дни на януари ще започнем съвместна работа. Имаме готовност с първоначален вариант на законопроекта, който трябва да се актуализира и доработи с цел приложението на мултифондовете и в задължителното допълнително пенсионно осигуряване. Така че според мен всичко това може да бъде извършено в кратки срокове и същият да може да бъде гласуван още до края на тази година.\nОсновното предимство на тази система е по-ефективното управление на активите на пенсионните фондове, и по-конкретно средствата на осигурените лица. Тези инвестиции ще бъдат съобразени с жизнения хоризонт на една или друга група осигурени лица. От друга страна, ще направи инвестиционния процес по-ефективен. Изключително важно е, че средствата на хората преди пенсиониране ще се управляват много по-консервативно, респективно – по-надеждно. Друг голям принос на системата е, че хората ще имат възможност по-пряко да се ангажират с управлението на собствените си средства чрез своя личен избор на инвестиционен портфейл, съобразен с тяхната възраст.\n-Какви са лично вашите очаквания за 2012 г. в пенсионноосигурителния бранш, касаещ частното пенсионно осигуряване, и как според вас осигурените ще бъдат защитени от евентуални нови кризисни ситуации на фондовите пазари?\n- Очаквам положителните тенденции от 2011 г. да продължат и през тази година. Смятам, че пенсионните фондове ще получат по-голямо обществено признание и заинтересованост от страна на хората към дейността им. Мисля, че през тази година ще се преодолява разбирането, че пенсионната система обхваща само разходопокривната система и че нейните проблеми не касаят допълнителното пенсионно осигуряване. Очакванията ми са да се увеличи събираемостта на вноските на осигурените не само от „сивата икономика”, а и вноските с умален размер или забавените вноски.\nЧрез разумна инвестиционна политика и внимателно, грижовно управление на активите от страна на ПОД хората ще бъдат защитени от евентуални кризисни ситуации. И ако трябва да видим положителното дори в кризата през 2008 г., то е, че ПОД вече притежават опита от управлението в такива ситуации, опита да реагират бързо и навременно. Спомнете си, че през 2008 г. имахме срив на борсата с 80%. Благодарение на бързите мерки, които предприеха ПОД, те намалиха този срив за фондовете в границите на минус 25%. Дори при тези условия те не намалиха и преструктурираха своите инвестиционни портфейли, своите инвестиции, и инвестираха в инструменти, които имаха потенциал. В резултат на това, както се очакваше, именно пенсионните фондове бяха едни от първите, които излязоха от кризата, възстановиха стойността на активите си и започнаха да регистрират нарастването им.\n-Г-н Абаджиев, честита новата 2012 г. с пожелание за много здраве, лично щастие и професионални успехи на вас и хората от вашия бранш!\n-Благодаря. Същото пожелавам на вас и на целия екип на вашия вестник.


Фаласите на Валенсия вече са обект на световното наследство | Новини за пътуване\nФаласът на Валенсия вече е обект на световното наследство\nMaria | | Бягства, Валенсия\nСлед две години усилена промоция в подкрепа на кандидатурата на Лас Фалас да стане нематериално наследство на човечествотоИ накрая, този популярен фестивал във Валенсия беше признат с тази чест.\nЕдинадесетото събрание на Юнеско публикува присъдата си миналата седмица в централата на ООН в Адис Абеба, етиопската столица. Фестивалът на изкуството и огъня е, накрая, нематериалното наследство на човечеството и светът на Фалас не може да бъде по-щастлив.\nПо повод тази страхотна новина за испанците, ние разглеждаме какъв е произходът на Лас Фалас, кои са най-вълнуващите му моменти, какви причини са ги направили достойни за такова признание и какви други валенсиански наследства също са присъдени от Юнеско.\n1 Какъв е произходът на Лас Фалас де Валенсия?\n2 Какви причини даде Юнеско за присъждането им?\n3 Най-вълнуващите моменти на Лас Фалас\n4 Съвети за посещение на Лас Фалас\n5 Други наследства на Валенсия, признати от ЮНЕСКО\nКакъв е произходът на Лас Фалас де Валенсия?\nИма много теории за произхода на Лас Фалас, но не може да се отрече това Това е един от най-старите популярни фестивали в Испания, тъй като първата писмена документация, в която те се споменават, датира от XNUMX век.\nНай-разпространеното вярване е, че произходът е от гилдията на дърводелците във Валенсия, която в навечерието на Сан Хосе, техен покровител, изгори пръчката, на която държаха лампата, за да работи през нощта пред своите работилници. Към тази пръчка се присъединиха стари боклуци, които се развиха до настоящите фали.\nВсяка година във Валенсия се засаждат около 700 фала, така че ще ви е необходима карта (налична в туристическите офиси) и удобни обувки, за да ги посетите. Най-зрелищните обикновено са тези, включени в специалната секция. Кметството, манастирът и Пилар никога не разочароват.\nКакви причини даде Юнеско за присъждането им?\nМиналия октомври секретариатът на тази международна организация обяви, че Фалас де Валенсия става част от представителния списък на нематериалното наследство на човечеството, като се съобразява с основните критерии, установени от ЮНЕСКО: тяхната съвместимост с правата на човека, отвореността му за всяка социална и възрастова група група, участието на жените в нейното планиране и изпълнение, нейното творчество в изкуствата и занаятите и др.\nНай-вълнуващите моменти на Лас Фалас\nLa Cridà е стартовият пистолет за Fallas във Валенсия. Във Валенсия тази дума означава „обаждане“ и в този акт основните зали на Валенсия канят местните жители и посетителите да участват активно в партито. La Cridà се провежда в последната неделя на февруари в Torres de Serranos, един от най-важните паметници в града и си заслужава да бъде посетен.\nLa Plantá се провежда на 16 март, но можем да получим аперитив от тези произведения, като посетим изложбата Ninot. В тази извадка се събира по една от всяка комисия на Fallas, което несъмнено ни позволява да добием представа за качеството на Fallas, което ще се види през тази година. От всички ниноти, които са събрани тук, най-гласуваните ще бъдат помилвани от изгарянето.\nЕдно от най-интересните събития, провеждани по време на Лас Фалас, е Cabalgata de Fuego. Той се провежда на 19 март и е прелюдия към известния Нит дел Фок, когато всички фали са изгорени. Това е парад с музика, танцьори и огън, носен от така наречените демони. Само няколко часа по-късно пламъците превърнаха в пепел фалите, които дни наред украсяват Валенсия.\nМежду огъня, музиката и пиротехниката, Las Fallas имат спокоен момент, за да организират предлагането на цветя на Virgen de los Desamparados, едно от най-красивите събития на партито. В продължение на почти два дни стотици фалеро, облечени в типични костюми и придружени от музикални паради, носят цветя на Девата, за да покрият петнадесетметровата й мантия.\nСъвети за посещение на Лас Фалас\nРезервирайте квартира предварително, тъй като това са много претъпкани празненства и в последния момент ще бъде почти невъзможно да се намерят свободни стаи.\nВеднъж във Валенсия се препоръчва да използвате обществен транспорт, за да се придвижвате из града, тъй като няма да има проблеми с паркирането, ще пристигнете по-рано и няма да претърпите съкращения на трафика в някои улици.\nИзберете удобни обувки и дрехи за придвижване из Валенсия по време на Лас Фалас. Не забравяйте тапи за уши, за да слушате mascletás. Шумът е много силен и ако не сте свикнали, по-добре не се излагайте.\nДруги наследства на Валенсия, признати от ЮНЕСКО\nПрез 1996 г. Lonja de la Seda е включен в списъка на световното наследство в категорията Културни ценности, в която от 1998 г. е открито и средиземноморското скално изкуство на Иберийския полуостров.\nПо този начин Fallas набъбват списък, съставен също от Мистерията на Елче от 2001 г., от Водния съд във Валенсия през 2009 г. и фестивала Mare de Déu de la Salut de Algemesí през 2011 г.\nПълен път към статията: Новини за пътуване » Испания градове » Валенсия » Фаласът на Валенсия вече е обект на световното наследство\nПосетете археологическите музеи на Истанбул\n5 мексикански напитки за утоляване на жаждата, които ще ви харесат